***L’empresa continua invertint en la modernització dels seus establiments a Catalunya***

**Lidl reobre la seva botiga de Vic (La Guixa) després d’invertir 3,4M€ i sumar una plantilla de 22 empleats, 6 de nova incorporació**

* **Ubicada a la Ctra. de la Guixa 41 (Garrofa Park), la nova botiga ofereix als clients un establiment modern de 1.300 m² de sala de vendes que ha estat construït sota estrictes criteris d’eficiència energètica**
* **El nou establiment disposa de 111 places d’aparcament, 3 d’elles amb punt de recàrrega per a vehicles elèctrics, que els clients podran utilitzar de manera gratuïta**
* **Lidl suma a Vic una plantilla de 22 empleats, 6 de nova incorporació, i reforça el seu compromís amb el desenvolupament econòmic local en confiar en empreses catalanes per a l’execució del projecte**

 **Vic, 18 de setembre de 2025.–** Lidl reobre demà divendres, 19 de setembre, la seva botiga a La Guixa (Ctra. de la Guixa 41, Garrofa Park), al municipi de Vic, després d’una reforma integral en què la cadena de supermercats ha invertit 3,4M€ per a l’ampliació i modernització. Amb l’objectiu d’oferir el millor servei als seus clients, aquest mes de setembre el supermercat obrirà de dilluns a dissabte en horari de 9.00 a 21.30 h i, a partir d’octubre, ho farà de 9.00 a 21.00 h.

Amb aquesta reobertura Lidl reforça el seu compromís amb la generació d’ocupació estable i de qualitat a Catalunya. El nou establiment comptarà amb una plantilla total de 22 empleats, 6 d’ells de nova incorporació, fet que reflecteix l’aposta de l’empresa per continuar creant oportunitats laborals a la comarca d’Osona i consolidar la seva presència al territori.

**Generació de valor al territori**

Gràcies a aquesta actuació, Lidl reforça la seva aposta pel desenvolupament econòmic local en confiar en empreses catalanes per a l’execució del projecte: l’enginyeria INGESA i la constructora OCP han estat les responsables de dur a terme l’ampliació i modernització de la botiga. Amb aquesta decisió, l’empresa no només aposta per proveïdors de proximitat, sinó que també contribueix a dinamitzar el teixit empresarial local, generant un impacte econòmic que va més enllà de l’activitat comercial dels seus establiments.

 **Un establiment modern, eficient i amb més assortiment**

El nou punt de venda disposa de 1.300 m² de superfície de vendes i posa a disposició dels clients 111 places d’aparcament, incloses 3 amb punt de recàrrega gratuïta de vehicles elèctrics. L’edifici ha estat construït sota estrictes criteris d’eficiència energètica i incorpora sistemes de domòtica per a la gestió intel·ligent dels consums, il·luminació LED de baix consum i climatització d’alta eficiència, cosa que li ha permès obtenir la certificació energètica CEE-A – la màxima qualificació possible en eficiència energètica per a un immoble a Espanya.

La renovada botiga de Vic també amplia el seu assortiment en seccions clau. A fleca introdueix productes innovadors com *floppys* i croissants de sabors, i a plats preparats ofereix un ventall més ampli per adaptar-se a les necessitats dels clients. Entre els articles més representatius de la botiga destaquen productes catalans com el fuet espetec, la botifarra i el cava Arestel.

De fet, l’empresa sempre ha mostrat una aposta ferma per la compra de producte de proximitat, col·laborant amb proveïdors catalans en categories com fruita i verdura, embotits, vins i caves, i exportant bona part d’aquests productes a altres mercats. Amb tot això, Lidl no només reforça la seva presència comercial, sinó que contribueix de manera significativa al teixit empresarial, agrícola i industrial de Catalunya, consolidant-se com un soci estratègic per al creixement del territori.

**Aposta per Barcelona i Catalunya**

La cadena de supermercats continua contribuint al desenvolupament econòmic de la província de Barcelona, on ja compta amb un total de 81 botigues, 15 de les quals obertes en els darrers cinc anys. En total, Lidl disposa de prop de 130 establiments a Catalunya i de dues plataformes logístiques a Montcada i Reixac (Barcelona) —on també es troba la seva seu a Espanya— i a Constantí (Tarragona). En conjunt, aquestes instal·lacions permeten a Lidl garantir una distribució eficient i més sostenible, alhora que donen suport a l’expansió de la seva xarxa de punts de venda a tot el territori.

A més, Lidl genera a Catalunya més de 3.900 llocs de treball directes i promou milers de llocs addicionals a través de la seva cadena de valor i proveïdors locals. Segons dades de PwC, l’activitat de l’empresa al territori contribueix amb prop de 1.400 milions d’euros anuals al PIB català i afavoreix la creació de més de 28.000 llocs de treball entre directes, indirectes i induïts.

----------------------------------------------------------------------------------------------------------

**El compromís de Lidl amb Espanya**

Des de la seva responsabilitat com a gran empresa, Lidl treballa més que mai per reforçar el seu compromís amb Espanya i contribuir de manera decisiva al desenvolupament econòmic i social del país. En aquest sentit, l’empresa continua generant valor compartit a tot el territori a través de l’obertura de noves botigues i plataformes logístiques, la creació d’ocupació estable i de qualitat, i la compra de producte nacional –impulsant i internacionalitzant els negocis dels seus proveïdors–. Tot això sense deixar de banda els col·lectius vulnerables amb projectes que permeten millorar les seves vides i sense renunciar a la sostenibilitat com a factor clau en tota la seva activitat, per oferir sempre la millor relació qualitat-preu als seus clients.

**Sobre Lidl**

Lidl és una cadena de distribució alimentària amb presència des de fa 30 anys a Espanya, on gràcies a la creixent confiança dels seus clients ja és el tercer operador del sector per quota de mercat. Avui dia, l’empresa compta amb una xarxa de més de 700 botigues i 13 plataformes logístiques, i amb una plantilla de més de 18.500 persones. Lidl també col·labora estretament amb uns 900 proveïdors nacionals als quals ja compra producte per valor de més de 7.400 M€ anuals, exportant-ne més de la meitat.

Lidl Supermercats és la filial a Espanya de l’alemanya Lidl Stiftung, empresa que forma part del Grup Schwarz, el quart operador mundial en el sector de la distribució alimentària. Lidl com a grup és la cadena de supermercats líder a Europa i està present en més de trenta països, amb una estructura que inclou aproximadament 12.600 establiments, més de 230 centres logístics i una plantilla superior a 382.000 persones, guiada pels valors de pertinença, respecte, humilitat, confiança i rendiment.



|  |
| --- |
| **Per a més informació:** |
| Gabinet de Premsa - Lidl Espanya[Sala de Premsa - Lidl Espanya](https://empresa.lidl.es/sala-de-prensa)Cristina Hernández cristina@nal3.com Marta Rodríguez mrodriguez@nal3.comE: prensa@lidl.es T: +34 93 576 14 44 |
| [Icono  El contenido generado por IA puede ser incorrecto.](https://www.linkedin.com/company/lidl-espana/) |  |  | [**Icono  El contenido generado por IA puede ser incorrecto.**](https://x.com/lidlespana?ref_src=twsrc%5Egoogle%7Ctwcamp%5Eserp%7Ctwgr%5Eauthor) | [**Dibujo en blanco y negro  El contenido generado por IA puede ser incorrecto.**](https://www.tiktok.com/%40lidlesp?lang=es) |  |